**Računalne baze podataka**

**Baza podataka** je dobro organizirana zbirka podataka na računalu.

**ENTITET** – sve ono o čemu želimo prikupljati i pohranjivati podatke

**Tablica, osnovni entitet baze podataka**

U tablicu se upisuju podaci o subjektima (entitetu) koji imaju slična svojstva i mogu se vrlo precizno opisati.

Opis se vrši navođenjem odgovarajućih svojstava, tzv. **atributa** (npr. naslov knjige, autor knjige, izdavač knjige, godina izdanja itd.)

**TABLICA** – osnovni objekt baze podataka

**POLJE** – stupac u bazi podataka - tablici

**ZAPIS** ili **SLOG** **(Record)** redak je u tablici baze podataka u koji se upisuje pojedini subjekt. Objedinjuje sva njegova svojstva (atribute) opisana **poljima** tablice.

**IDENTIFIKATOR(ID)** – jedno od polja u kojem su podaci jednoznačno određeni

Podjela baza podataka

* **PLOŠNA BAZA PODATAKA** - jednostavnija baza podataka u kojoj se podaci mogu pohraniti u jednoj tablici
* **RELACIJSKA BAZA PODATAKA** – složenija baza podataka sastavljena od više tablica koje su međusobno povezane

**Prednosti baze podataka:**

* nema ograničenja u broju redaka (kao kod MS Excela)
* može objedinjavati više tablica istovremeno.

**Sustav za upravljanje bazom podataka** (***Database Management System* – DBMS**): program (skupina programa) za organiziranje baze podataka i rad s podacima. Omogućuje npr. unošenje, uređivanje, prikazivanje, pretraživanje, sortiranje itd. podataka u bazi. Osim toga, služi za nadgledanje ispravnosti podataka i osiguranje njihove zaštite.

**MS Access – program za izrađivanje i obradu baze podataka**

* program je dio programskog paketa MS Office MS Access
* Accessov dokument je **baza podataka**, a nastavak je **.accdb**

**OBJEKTI BAZE PODATAKA**

**TABLICA** = osnovni objekt baze podataka koja služi kao spremište podataka

**OBRAZAC=**je objekt baze koji korisniku omogućuje jednostavniji upis podataka u bazu, izmjenu, brisanje i pretraživanje podataka

**UPIT** = objekt baze koji korisniku omogućuje pregledavanje jedne ili više tablica baze uz mogućnost izdvajanja podataka prema jednom ili više kriterija

**IZVJEŠĆE** = objekt baze podataka kojim pripremamo podatke za pregled na zaslonu, slanje e-poštom ili za ispis na pisaču